open-index/open-wikipedia-markdown huggingface dataset:
Bundesliga (fotball kvinner) 2001–02

**[[Bundesliga (fotball kvinner)|Bundesliga i fotball for kvinner]] 2001–02** er den tolvte sesongen av Bundesliga i fotball for kvinner, Tysklands øverste fotballiga. Det er også den femte sesongen med felles tabell siden innføringen i 1997.

Sesongen begynte den 19. august 2001 og sluttet den 16. juni 2002. Frankfurt vant serien med fjorten poeng på Turbine Potsdam og Duisburg, som ble skilt på målforskjell. Dette er den nest største seiersmarginen i Bundesliga siden det ble en felles liga. Hamburger SV og 1. FC Saarbrücken rykket ned.

## Sluttabell
**K** = Kamper spilt; **V** = Kamper vunnet; **U** = Kamper endt uavgjort; **T** = Kamper tapt; **+** = Scorede mål; **-** = Inslupne mål; **MF** = Målforskjell; **P** = Poeng

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.

## Resultater

## Topscorere
Malaya

**Malaya** kan vise til: 

;Geografiske områder:
*Malayahalvøya
*Malayarkipelet, øyene i Sørøst-Asia

;Stater og territorier:
*Britisk Malaya
*De fødererte malaystater (1895–1946)
*Ikke-fødererte malaystater (1909–1946)
*Den malayiske union (1946–1948)
*Malayaføderasjonen (1948–1963)
*Malaysia

;Annet:
*Slaget om Malaya under andre verdenskrig
*Malayakrisa
*HMS «Malaya» (1915), britisk krigsskip
International Talk Like a Pirate Day

**International Talk Like a Pirate Day** er en parodi på helligdager som ble opprettet i 1995 av John Baur og Mark Summers. De fastslo at 19. september hvert år skulle være dagen da alle snakket som sjørøvere i en dag. Helligdagen har grunnlag i et romantisert bilde på sjørøvere som noble krigere og språket som brukes på denne dagen er klisjeer fra Hollywood-filmer, det er ikke et forsøk på å snakke slik sjørøvere faktisk snakket. Et eksempel på dette er at ordet «hei» erstattes av «ohoy» og «ja» av «Arrr!».

I Norge er det kun noen få som feirer Talk Like a Pirate Day, men man merker tilstedeværelsen på internett, hvor sider som Facebook og Google endrer utseende denne dagen.

## Referanser
Jernbane i Albania

__NOTOC__

**Jernbanen i Albania** administreres av det nasjonale jernbaneselskapet *[[Hekurudha Shqiptare]]* (HSH), som betyr *Albanias jernbane*. Selskapet opererer et jernbanenettverk med normalspor, og alle tog trekkes av tsjekkisk-bygde ČKD dieselelektriske lokomotiver. Jernbanenettverket er ungt, og det var Enver Hoxha som etter krigens slutt i 1945 tok initiativet til å bygge en jernbane.

Albanias første normalsporede jernbanestrekning ble bygd først i 1947, selv om noen smalsporstrekninger fantes fra før. Det er en internasjonal forbindelse med Montenegro som bare har vært brukt til godstrafikk, men denne linjen (fra Shkodër til Podgorica) ble brutt i 1997, før den til slutt ble restaurert i 2002.

HSH har i dag følgende jernbanelinjer som brukes til passasjertransport:
* Shkodër–Milot–Vora–Durrës–Rrogozhina–Fier–Vlora
* Vora–Tirana
* Rrogozhinë–Elbasan–Pogradec

Skinnene på linjen Milot–Rubik–Rrëshen har blitt delvis fjernet for å reparere linjen som går til Montenegro. Det finnes også flere linjer som kun er beregnet for godstrafikk. 

Jernbanenettverket ble promotert i stor grad av det totalitære regimet til Enver Hoxha. I denne perioden ble det forbudt å bruke privat transport, og regimet klarte faktisk å stoppe den private transporten på en effektiv måte. Siden det tidligere regimets sammenbrudd har det vært en betydelig økning i antall bileiere og busstransport. Mens noen av landets veier fortsatt er i svært dårlig forfatning har det vært andre prosjekter (f.eks. bygging av en motorvei mellom Tirana og Durrës) som har tatt mye trafikk fra jernbane.

Landets jernbaneinfrastruktur har behov for betydelige investeringer. Noen togenheter og noe jernbaneutstyr ble skadet under uroen i Albania i 1997. Stort sett alle vognene som brukes nå har blitt kjøpt fra andre europeiske jernbaner, og har en lang historie bak seg. Enkelte av togene er i en forfallen tilstand. Selv om den offisielle fartsgrensen er 80 km/t, viser april 2007-utgaven av Thomas Cooks bok for europeiske rutetabeller at en reise fra Shkodër til Tirana (98 km) tar 3 ½ time.

UIC-landskoden for det albanske jernbanenettet er 41. 

## Historie
Noen av høydepunktene i den albanske jernbanens historie:
* November 1947 – Den første jernbanestrekningen (Durrës til Peqin) med normalspor åpner. 
* Juni 1957 – Dieselelektriske lokomotiver introduseres.
* Juli 1973 – Fullføring av jernbanelinjen mellom Elbasan og Prrenjas, den første albanske linjen gjennom fjellene. 
* September 1986 – Første internasjonale godstransport (til og fra Montenegro, da en del av Jugoslavia). 
* 2000 – HSH slutter å være et helstatlig selskap, men blir et aksjeselskap (skjønt statseid).
* 2005 – Andre jernbaneselskaper får tillatelse til å bruke nettverket.
*Kilde: HSHs nettsider*

## Jernbaneforbindelser til naboland
* Samme sporvidde
**  Montenegro
**  Hellas - ingen forbindelse
**  Nord-Makedonia - ingen forbindelse

## Se også
* Transport i Albania
* Hekurudha Shqiptare

## Eksterne lenker
* 
*  En nettside laget av jernbaneentusiaster med interesse for Albanias jernbane
Gabriel Brunet de Sairigné

**Gabriel Brunet de Sairigné** (født 9. februar 1913 i Paris, død 1. mars 1948 i Vietnam) var en fransk offiser i Fremmedlegionen. Han utmerket seg i slaget om Narvik og ble for dette tildelt Krigskorset, Norges fremste utmerkelse.

## Andre verdenskrig
I 1933 begynte de Sairigné ved militærakademiet École spéciale militaire de Saint-Cyr. Han tjenestegjorde fra 1935 i den franske hæren og var fra 1939 offiser i Fremmedlegionen.

I mai 1940 ble han som løytnant i 13e demi-brigade de Légion étrangère og sendt til Norge i det franske ekspedisjonskorpset som gikk inn i kampen mot de tyske okkupasjonsstyrkene. de Sairigné kjempet i slaget om Narvik og utmerket seg der på en slik måte at han i statsråd 20. mars 1942 ble tildelt det norske Krigskorset.

Etter den allierte tilbaketrekningen fra Norge i juni 1940 ble de Sairigné evakuert til Bretagne, der han fulgte general Antoine Béthouart videre til Storbritannia. de Sairigné gikk med i Charles de Gaulles Frie franske styrker. Han tjenestegjorde i 1940 i aksjoner i Dakar og Gabon og i 1941 i krigshandlinger i Eritrea og Syria. Deretter kjempet han i Nord-Afrika, blant annet i Det andre slaget om El Alamein. I april 1944 kom han med i kampene i Italia og i august samme år deltok han i landgangen i Provence. Etter å ha deltatt i frigjøringen av Frankrike endte de Sairigné verdenskrigen for egen del som stabssjef og oberstløytnant.

## Etter verdenskrigen
I 1946 ble de Sairigné sendt til Indokina for å delta i kolonikrigen der. Han falt i strid i mars 1948.

## Utmerkelser
I tillegg til det norske Krigskorset, ble de Sairigné utnevnt til medlem av den franske Frigjøringsordenen og var kommandør av Æreslegionen. Han ble tildelt de franske Croix de guerre 1939–1945 og Croix de guerre des Théâtres d'opérations extérieures.

## Referanser
Stealaway

***Stealaway*** er en ungdomsroman skrevet av den engelske forfatteren K.M. Peyton. Boken ble utgitt i 2001.

## Handling
I Stealaway foregår handlingen på Bloodybow Castle i Skottland. Nicky flytter dit, fordi moren hennes er hestetrener og har fått jobb hos amerikaneren Mr. Robson. Men det foregår mystiske ting på stedet, og Nicky og Jed, sønnen til Mr. Robson, bestemmer seg for å undersøke hva som foregår. En natt bestemmer de seg for å overnatte i hagen, og de våkner av at det blåser og at de hører hovslag.

De går ut av teltene sine, og får se en gammel krigshest med et skjelett komme mot seg. Da kommer den hvite mystiske hoppen fra stallen, og hjelper dem.
André Dewavrin

**André Lucien Charles Dewavrin** også kjent som **Passy** og **André Dewavrin-Passy** (født 9. juni 1911 i Paris, død 21. desember 1998 samme sted) var en fransk offiser. Han er kjent for sin innsats under andre verdenskrig da han bygget opp De frie franske styrkers etterretningstjeneste. Dewavrin kjempet i Norge i 1940 og ble  tildelt Krigskorset, Norges fremste utmerkelse.

## Andre verdenskrig
Dewavrin tok studerte juss og tok ingeniørutdannelse. Fra 1938 foreleste han i fortifikasjon ved militærakademiet École spéciale militaire de Saint-Cyr.

I mai 1940 ble han sjef for ingeniørtroppene i det fransk ekspedisjonskorps som sendt til Norge for å motstå de tyske invasjonsstyrkene. Dewavrin kjempet i slaget om Narvik og utmerket seg der på en slik måte at han i statsråd 20. mars 1942 ble tildelt det norske Krigskorset.

Etter den allierte tilbaketrekningen fra Norge i juni 1940 ble Dewavrin evakuert til Bretagne, der han fulgte general Antoine Béthouart videre til Storbritannia. Dewavrin gikk med i Charles de Gaulles Frie franske styrker og fikk i oppdrag å etablere en etterretningstjeneste. Han tok da dekknavnet *Passy* (etter metrostasjonen i Paris) og ble kjent som *oberst Passy*. I samarbeid med det britiske Special Operations Executive organiserte Dewavrin et agentnettverk i det tyskkontrollerte Frankrike og organiserte sabotasje- og motstandsarbeid der. Han deltok selv i operasjoner til fiendtligkontrollert område.

I februar 1944 ble Dewavrin stabssjef for general Kœnig. Han deltok deretter i frigjøringen av Frankrike og utmerket seg særlig under kamphandlinger i Bretagne. Senere  fikk han oppdrag i USA, India, Kina og Indokina.

## Etter krigen
Etter verdenskrigen ble Dewavrin sjef for fransk etterretning og kontraspionasje. Da de Gaulle i 1946 gikk av som regjeringssjef, gikk også Dewavrin av som sjef for etterretningstjenesten. Han ble av sin etterfølger anklaget for misbruk av økonomiske midler, i det som ble kjent som Passy-affæren. 

Dewavrin gikk inn i næringslivet. Han utga flere erindringer om sin krigsinnsats. I filmen *L'armée des ombres* fra 1969 spilte han seg selv. Dewavrin vakte oppsikt da han i 1981 støttet François Mitterrands presidentkandidatur.

## Utmerkelser
I tillegg til det norske Krigskorset, ble Dewavrin utnevnt til medlem av den franske Frigjøringsordenen, var innehaver av storkors av Æreslegionen, ble tildelt Croix de Guerre og den franske Motstandsmedaljen, samt de britiske utmerkelsene Distinguished Service Cross og Military Cross. 

## Referanser
Arbeidsøkonomi

**Arbeidsøkonomi** er et mål på hvor mye energi en utøver bruker ved en bestemt fart eller en bestemt tilbakelagt distanse. En hensiktsmessig teknikk er grunnleggende for en god arbeidsøkonomi og dermed viktig i utholdenhetsidretter.  Forbedret arbeidsøkonomi vil medføre at utøveren kan gå fortere på det samme oksygenopptaket. Utøverens teknikk, ytre forhold (snøforhold, vind, temperatur) og utstyr (ski, smøring, sko, staver) vil ha stor innvirkning på utøverens arbeidsøkonomi og dermed prestasjonen. Det er ikke uten grunn at Olympiatoppen og Skiforbundet bruker mye penger på utvikling av utstyr og gli-prosjekter. I de store sommeridrettene som langdistanseløping, sykling og svømming har vi dokumentasjon på at internasjonale utøvere i disse idrettene bruker mer enn 90 % av treningstiden på aerob utholdenhetstrening ved bruk av den aktivitetsformen som benyttes i forbindelse med konkurranser.

;Eksempel:
Om en langdistanseløper har gode tekniske ferdigheter, vil han bruke mindre krefter på å gjennomføre et løp enn en med dårlige ferdigheter. Altså med god arbeidsøkonomi sparer du krefter og oppnår et bedre løp.

## Referanser
Ashley Jones

**Ashley Jones** (født 3. september 1976 i Memphis i Tennessee) er en amerikansk skuespillerinne.

Jones mottok to Daytime Emmy Award-nominasjoner for sin rolle i TV-serien The Young and the Restless og har også dukket opp på The Bold and the Beautiful siden januar 2005. Jones ble mest berømt av å være med i den langvarige CBS-såpeoperaen The Young and the Restless der hun spilte rollen som Megan Dennison Viscardi fra 1998 til 2000 og hun kom tilbake på besøk i 2001. 

Jones spiller for tiden rollen som Dr. Bridget Forrester i såpeoperaen The Bold and the Beautiful og hun har gjort det siden januar 2005. Karakteren ble født på skjermen på begynnelsen av 1990-tallet men den voksne versjonen av karakteren ble først spilt av Agnes Bruckner og senere ble den spilt av Jennifer Finnigan og Emily Harrison. 

Jones har også opptrådt som karakteren Daphne i den andre sesongen av HBO sin dramaserie True Blood som handler om vampyrer og deres forhold til mennesker.

## Referanser


## Eksterne lenker
* 
*
Raúl Juliá

**Raúl Juliá** (født 9. mars 1940 i San Juan på Puerto Rico, død av hjerneslag den 24. oktober 1994) var en skuespiller fra Puerto Rico. Han debuterte som skuespiller i 1969 med filmene *The Organization* og *Stiletto*.

Juliá vant en Drama Desk Award og en National Board of Review Award for sine skuespillerprestasjoner og ble nominert til Golden Globe og Tony Award. For sitt arbeid med filmen *The Burning Season* vant han en Golden Globe og en Primetime Emmy Award posthumt.

## Referanser


## Eksterne lenker
* 
*
Seminarium Annuntiationis

**Seminarium Annuntiationis** () er et presteseminar med kirke som ble bygd mellom 1895 og 1908 i fransk nygotisk stil i landsbyen Shuyuancun (/) i storkommunen Bailu (/) i byfylket Pengzhou i  Chengdu, i provinsen Sichuan i Folkerepublikken Kina. Til å begynne med var det bare en kirke, seminaret for presteutdannelse av prester for hele det sørvestlige Kina kom etterhvert. Det ble bygd av misjonskongregasjonen Det parisiske ytremisjonsselskap. I 1934 ble en rekke av bygningene der ødelagt eller skadet av et leirras, og de ble ikke gjenoppbygd. Kirken ble en populære kulisse for bryllupsfotografier.  (Photo, Foto fra samme dag som jordskjelvet).

Fra 2006 ble *Seminarium Annuntiationis* satt på Folkerepublikken Kinas liste over verneverdige kulturminnesmerker.

Etter det store jordskjelvet i Wenchuan den 12. mai 2008 ble så godt som hele det gjenstående anlegget fullstendig ødelagt (Foto).

## Eksterne lenker
* 
* Lingbao xiuyuan Baidu Baike
* Remote Church Worth the Journey 
* Moment that Doomed a Special Day for Chinese Couple
Honeysuckle Weeks

**Honeysuckle Weeks** (født 1. august 1979 i Cardiff i Wales) er en britisk skuespiller, kjent for sin rolle som Samantha Stewart i den britiske TV-serien *[[Kriminalsjef Foyle]]*. Hun ble tidelt en BAFTA-pris for rollen.

Hun var forlovet med den britiske poeten Anno Birkin i en kort periode før han døde 20 år gammel i bilulykke i Italia i 2001. I juli 2007 giftet hun seg med hypnoseterapeuten Lorne Stormont-Darling, som er 16 år eldre enn henne, og de bor sammen i London. De giftet seg i en improvisert buddhistisk vielse mens de var på ferie i Himalaya-fjellene i 2005. 

Hennes skuespillerkarriere startet da hun fikk hovedrollen i TV-serien *Goggle Eyes* i 1993. Siden den gang har hun spilt i mange TV-programmer, inkludert barneserien *The Wild Hus* og den langvarige serien *Midsomer’s Murder* og i seriene om mesterdetektiven Hercule Poirot. Hennes filmprestasjoner inkluderer blant annet rollen som Anne Ridd i filmen *Lorna Doone* fra 2000 og som Sarah i *My Brother Tom* fra 2001.

## Filmografi (utvalg)
* *[[Kriminalsjef Foyle]]*, TV-serie (2002–2010)
* *[[Mord og mysterier]]*, TV-serie (1999)

## Referanser


## Eksterne lenker
* 
* Kriminalsjef Foyle
Albertmedaljen for livredning

**Albertmedaljen for livredning** eller **Albertmedaljen** (engelsk: *Albert Medal for Lifesaving* eller *Albert Medal*) er en britisk medalje, som ble tildelt for livredning til sjøs og på land. Medaljen ble innstiftet 7. mars 1866 og er oppkalt til minne om prins Albert, dronning Victorias ektemann. Den ble avskaffet i 1971, da den ble erstattet av Georgskorset. 

## Inndeling
Opprinnelig var Albertmedaljen tiltenkt belønning av livredning til sjøs og hadde en klasse. I 1867 ble medaljen delt i to valører, gull og bronse. I 1877 ble medaljen utdelt for livredning på land, så vel som til sjøs.

## Utforming
Albertmedaljen består av en oval kronet medaljong med de sammenslyngede bokstavene «V» (for Victoria) og «A» (for Albert) på avers. Monogrammet er satt mot en blåemaljert bakgrunn for livredning til sjøs og en rødemaljert bakgrunn for livredning på land. Medaljen for livredning til sjøs har også et anker. Medaljongen bærer et hosebånd med innskriften «FOR GALLANTRY IN SAVING LIFE AT SEA» eller «FOR GALLANTRY IN SAVING LIFE ON LAND». 

Medaljen er opphengt i et blått bånd med hvite striper for livredning til sjøs og i et rødt bånd med hvite striper for livredning på land.

## Tildeling
Det ble bare delt ut 25 gullmedaljer for livredning til sjøs og 45 gullmedaljer for livredning på land. Bronsemedaljen ble delt ut til 216 personer for livredning til sjøs og 282 personer for livredning på land. Tildeling av Albertmedaljen opphørte gradvis. Den siste tildeling av medaljen i gull til en levende mottager fant sted i 1943, den siste posthume i 1945.

I 1949 erstattet Georgskorset medaljen i gull. Bronsemedaljen ble fra da av bare utdelt posthumt. Den siste tildeling av bronsemedalje til en mottager post mortem fant sted i 1971. Albertmedaljen ble samme år helt avskaffet.

## Referanser
Litiumbatteri

**Litiumbatterier** er primære batterier som har metallisk litium som anode. Disse typer batterier blir også referert til som **litiummetallbatterier**.

De skiller seg fra andre batterier i høy ladningstetthet (lang levetid) og høye kostnader per enhet. Avhengig av design og kjemiske forbindelser som brukes, kan litiumceller produsere spenninger fra 1,5 V (sammenlignbar med sink-karbon eller alkalisk batteri) til ca. 3,7 V.

Engangs primære litiumbatterier må skille seg fra sekundære litium-ion eller en litium-polymer, som er oppladbare batterier. Litium er spesielt nyttig, fordi dets ioner kan arrangeres for å bevege seg mellom anoden og katoden ved å bruke en innblandet litiumforbindelse som katodemateriale, men uten å bruke litiummetall som anodemateriale. Rent litium vil umiddelbart reagere med vann eller til og med fuktighet i luften; litium i litiumionbatterier er i en mindre reaktiv forbindelse.

Litiumbatterier er mye brukt i bærbare forbrukerelektroniske enheter, og i elektriske biler som spenner fra biler i full størrelse til radiostyrte leker. Uttrykket "litiumbatteri" refererer til en familie av forskjellige litiummetallkjemikalier, som omfatter mange typer katoder og elektrolytter, men alle med metallisk litium som anode. Batteriet krever fra 0,15 til 0,3 kg litium per kWh. Som designet bruker disse primære systemene en ladet katode, det vil si et elektroaktivt materiale med krystallografiske ledige stillinger som fylles gradvis under utladning.

Den vanligste typen litiumceller som brukes i forbrukerapplikasjoner, bruker metallisk litium som anode og mangandioksid som katode, med et salt av litium oppløst i et organisk løsningsmiddel som elektrolytt.

## Referanser
Kara Mbodji

**Serigne Modou Kara Mbodj** (født 22. november 1989), bedre kjent som **Kara Mbodj** eller bare **Kara**, er en senegalesisk fotballspiller som spiller for den qatarske klubben Al-Sailiya SC.

Før spilte han for det norske Tippeliga-laget Tromsø. Kara kom til Tromsø februar 2010 fra Diambars-akademiet. Han kan spille både midtstopper og defensiv midtbane. 

Kara scoret sitt første offisielle mål, mot Sortland IL 13. mai, i sin cupdebut, et godt plassert skudd til høyre for keeper.
Kara scoret også i en treningskamp for Tromsø 11. februar 2011 i 4-1 kampen mot Fotballklubben Mjølner.

Kara ble en umiddelbar suksess i Tromsø-trøya. Som defensiv midtbanespiller og ryddegutt spilte med autoritet og arbeidskapasitet, hvor han dekket store områder på banen. Den 3. april 2011 scoret han sitt første Tippeliga-mål for Tromsø i 2–2 kampen mot Molde Fotballklubb. Den 31. oktober 2012 skrev han under en kontrakt med den belgiske klubben KRC Genk med en varighet på 3,5 år.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Sverige under Paralympiske vinterleker 2010

**[[Sverige]]** deltok med i alt 24 deltakere i **[[Paralympiske vinterleker 2010]]** i Vancouver, Canada 12. til 22. mars 2010.

Før lekene i Vancouver 2010 hadde Sverige vunnet 93 medaljer (25 gull, 30 sølv og 38 bronse) fra de 9 vinterlekene nasjonen hadde deltatt i siden 1976.

## Alpin skiidrett
::Alpin skiidrett under de paralympiske vinterlekene 2010

## Skiskyting
::Skiskyting under de paralympiske vinterlekene 2010

## Langrenn
::Langrenn under de paralympiske vinterlekene 2010

## Kjelkehockey
::Kjelkehockey under de paralympiske vinterlekene 2010

Det svenske kjelkehockey laget kvalifiserte seg ved å vinne kvalifikasjonsturneringen.

## Rullestolcurling
::Rullestolcurling under de paralympiske vinterlekene 2010

Det svenske laget kvalifiserte seg til rullestolcurlingturneringen under de paralympiske leker 2010 basert på deres resultat i 2007, 2008, og 2009 World Wheelchair Curling Championships.

## See også
* Sverige under Vinter-OL 2010

## Referanser




## Eksterne lenker
* Vancouver 2010 Paralympic Games offisiell webside
* International Paralympic Committee offisiell webside
Fasettert søk

**Fasettert søk**, også kalt **fasettert navigasjon**, er en metode for å navigere nettsider der informasjonen kan filtreres etter flere kriterier samtidig, og hvor opptellingen av antall treff begrenses til det antall nettsider som matcher alle filterkriteriene. Ofte kan en bruker først gjøre et fritekstsøk, og deretter benytte de ulike fasettene, eller kategoriene, for å begrense søkeresultatene.  
__NOTOC__
En av fordelene ved fasettert søk er at «tomme kategorier», det vil si kategorilenker som ikke leder til andre dokumenter, utelukkes. 

## Historikk
Prinsippet bak fasettert navigasjon ble først beskrevet av den indiske bibliotekaren Ranganathan på 1930-tallet som et alternativ til hierarkiske klassifikasjonssystemer som Deweys desimalklassifikasjon. Ranganathans system var lite praktisk å ta i bruk før internett femti år senere gjorde dette praktisk gjennomførlig. Første moderne implementasjon av fasettert søk ble *Flamenco*-prosjektet ved University of California, Berkeley på 1990-tallet.

I 2006 ble det første seminaret for fasettert søk arrangert i Seattle, USA. Arrangørene, Special Interest Group on Information Retrieval, beskrev fasettert søk som en kombinasjon mellom de to paradigmene *navigasjonssøk* og *direkte søk*. Navigasjonssøk benytter taksonomi og avgrenser søket, mens direkte søk gir brukeren mulighet til å bla gjennom resultater basert på søkeord, slik som ved et Google-søk.

## Eksempler på norske nettsteder som benytter fasettering
* Vinmonopolet Vinmonopolets produktkatalog Fasetterer på produsentland, type, mat den passer til og pris. 
* utdanning.no eksempelside studiesøk i Kunnskapsdepartementets studieinformasjonsnettsted
* Finn.no

## Programvare for fasettert navigasjon
* Apache Solr. Åpen kildekodesystem i utviklet i Java
* SIMILE Exhibit . Javaskriptløsning utviklet av Massachusetts Institute of Technology hvor fasetteringsmotoren er implementert i nettleseren. 

## Referanser


## Eksterne lenker
* Netlife research: Bloggpost fra IAllenkelhet om fasettert søk
* Nettskriving.no Hvorfor vi elsker fasettert navigasjon
Chittagong varmekraftverk

** Chittagong varmekraftverk** er et varmekraftverk ved Chittagong i Bangladesh. Det har en installert produksjonskapasitet på 740 MW med 2 x 210 MW blokker som de kraftigste enhetene. Brenselstypen er naturgass og fyringsolje. Dette er landets fjerde største kraftverk. Anlegget ble påbegynt i 1987 og ferdigstilt i 1994.

## Eksterne lenker
* Answers.com – besøkt 16. februar 2010.
Ivar B. Sælen

**Ivar Bergesen Sælen** (1855–1923) var en norsk gårdbruker og politiker (H).

Han ble født på Åsgard i Lindås, hvor faren var gårdbruker og byggmester. I 1863 flyttet familien til gården Sælen i Fyllingsdalen i daværende Fana herred. Han gikk Sogndals folkehøgskole før han ble gårdbruker på Sælen i 1877.

Sælen var ordfører i Fana herred 1908–1910 og 1914–1916. Han var innvalgt på Stortinget fra Søndre Bergenhus amt 1901–1906 og møtte som vararepresentant for Wollert Konow fra Midthordland krets i Søndre Bergenhus amt 1910–1912. Sælen var Norges kirke- og undervisningsminister fra 6. mars 1923 til sin død den 24. november det året.

I 1979 ble en byste over Sælen, utarbeidet av Nils Aas, reist i Fyllingsdalen.

## Referanser


## Eksterne lenker
* 
*
La Dessalinienne

***La Dessalinienne*** er nasjonalsangen til Haiti, til minne om Jean-Jacques Dessalines. Den ble skrevet av Justin Lhérisson og komponert av Nicolas Geffrard og innført i 1904.

## Sangtekst

## Eksterne lenker
* La Dessalinienne (mp3)
* The Louverture Project: La Dessalinienne
Kelly Rowan

**Kelly Rowan** (født 26. oktober 1965 i Ottawa i Ontario) er en kanadisk fjernsyn- og filmskuespiller og jobbet tidligere som modell. Hun er kjent for sin rolle som Kirsten Cohen i tenåringsdramaet *[[The O.C.]]* Hun debuterte som skuespiller i filmene *Children of Divorce* og *The Truth About Alex* i 1980.
                              
Den 20. juni 2007 ble det annonsert at Rowan var forlovet med den kanadiske milliardæren David Thomson. De skal ha skilt lag kort tid før hun skulle føde deres datter, som kom til verden den 28. april 2008. I september 2009 gjorde Rowan og Thomson sin første offentlige opptreden på Toronto International Film Festival, der de var sammen for første gang siden deres påståtte splittelse tidlig i 2008.

## Referanser


## Eksterne lenker
* 
*
AES Andres gasskraftverk

**AES Andres gasskraftverk** er et gasskraftverk i Den dominikanske republikk. Det har en installert produksjonskapasitet på 319 MW. Brenselstypen er naturgass og LNG. Dette er landets største kraftverk.

## Eksterne lenker
* AES - Dominican Republic - besøkt 16. februar 2010.
Michael Rapaport

**Michael David Rapaport** (født 1970) er en amerikansk skuespiller og komiker. Han har opptrådt i mer enn førti filmer siden han begynte i bransjen tidlig på 1990-tallet. Han er kjent for sine roller i TV-serier som *[[Boston Public]]*, *[[Prison Break]]* og *[[The War at Home]]*.

Rapaport har opptrådt i både dramatiske og komiske roller på film og fjernsyn. Hans filmroller inkluderer blant annet hovedroller sammen med Eddie Murphy i Metro, som marinbiolog i *Deep Blue Sea* og som en naiv collegestudent som lider av en enorm ensomhet som driver ham til å bli en rasistisk skinhead i filmen *Higher Learning*.

Rapaport har også hatt en rolle i videospillet *[[Grand Theft Auto III]]*. Han har også hatt flere tilbakevendende gjesteroller i flere episoder av TV-serien *[[Venner for livet]]* i 1999, der han spilte Gary som var politibetjent og kjæresten til Phoebe Buffay (Lisa Kudrow). Han spilte også i en av hovedpersonene i sesong 4 av *Prison Break* som Homeland Security-agenten Don Self.

Rapaport har til sammen spilt i over 60 filmer og TV-serier blant annet i *Subway Stories: Tales from the Underground* (1997), *[[My Name Is Earl]]* (2007&ndash;2008) og *Assassination on a High School President* fra 2008.

## Filmografi
* 1993 – *[[True Romance]]* som Dick Ritchie
* 1995 – *Higher Learning* som Remy
* 1996 – *[[Beautiful Girls]]* som Paul Kirkwood
* 1997 – *[[Cop Land]]* som Murray Babitch
* 2000 – *[[Den sjette dagen]]* som Hank Morgan
* 2000 – *[[Small Time Crooks]]* som Denny Doyle
* 2013 – *[[The Heat]]* som Jason Mullins
* 2016 – *[[Sully]]* som bartenderen Pete
* 2018 – ''Deep Blue Sea som Tom Scoggins

## Referanser


## Eksterne lenker
* 
* 
* Michael Rapaport at The Tribeca Film Festival – VIDEO INTERVIEW - Beats, Rhymes & Life: The Travels of A Tribe Called Quest
Fredrik Lindström

**Fredrik Wilhelm Lindström** (født 24. juli 1989 i Bredbyn i Anundsjö) er en svensk tidligere skiskytter. Han deltok i Vinter-OL 2010 i Vancouver, Vinter-OL 2014 i Sotsji og i Vinter-OL 2018 i Pyeongchang.

Lindström gikk på skiskytinggymnaset i Sollefteå, der han ble trent av Kari Korpela, men flyttet etter gymnaset til Östersund, der han bosatte seg. Hans trener var Wolfgang Pichler. 12. desember 2008 debuterte han i verdenscupen i Hochfilzen, der han fikk 47.-plass. Han var med på det svenske stafettlaget som vant verdenscupstafetten i Vancouver 15. mars 2009.

Lindström ble olympisk mester da han var med på Sveriges lag som vant stafetten under Vinter-OL 2018 i Pyeongchang.

## Referanser


## Eksterne lenker
* 
* 
*  SOK – Fredrik Lindström
Gene Anthony Ray

**Gene Anthony Ray** (født 24. mai 1962 i Harlem i New York City, død 14. november 2003 på Manhattan i New York City) var en amerikansk skuespiller, danser og koreograf. Han var best kjent for sin rolle som danseren Leroy i filmen *[[Fame]]* fra 1980, samt i TV-serien ''Fame'', som ble sendt fra 1982 til 1987. 

Ray medvirket også i filmen *Out of Sync* fra 1995, som ble regissert av Debbie Allen, som hadde spilt læreren hans i begge *Fame*-produksjonene, og i Whoopi Goldberg-komedien *[[Eddie (film)|Eddie]]* fra 1996.

I juni 2003 fikk Ray hjerneslag, og etter noen måneder døde han som følge av slaget. Han var 41 år gammel og HIV-positiv da han døde.

## Eksterne lenker
*
Anna May Wong

**Anna May Wong** (født *Wong Liu-tsong*; 1905–1961) var en amerikansk skuespiller og den første kinesisk-amerikanske filmstjernen som blir regnet som en internasjonal stjerne.

## Liv og virke
### Bakgrunn
Hennes kinesiske forfedre var kommet til USA to generasjoner tidligere, fra Xinning (Taishan) i provinsen Guangdong.

### Karriere
Hennes lange og varierte karriere strakte seg over både stumfilmer og filmer med lyd, TV-programmer, teater og radio og hun har spilt i over 50 filmer siden hun debuterte som skuespiller i 1919 med filmen *The Red Lantern*. I 1920 opptrådte hun i *[[Utenfor loven (film, 1920)|Utenfor loven]]* og i 1921 opptrådte hun i *[[The First Born (1921)|The First Born]]*.

I stumfilmepoken opptrådte Anna May Wong i filmene *Toll of the Sea* (1922) som er en av de første filmene som ble produsert i farger og hun var med i Douglas Fairbanks' film *[[Tyven i Bagdad (1924)|Tyven i Bagdad]]* fra 1924. Wong ble et moteikon og innen 1924 hadde hun oppnådd status som internasjonal superstjerne. Hun er blitt tildelt en stjerne på Hollywood Walk of Fame.
                               
Anna May Wong var frustrert av de mange stereotypiske birollene som hun motvillig måtte spille mens hun bodde i Hollywood. Derfor forlot hun USA til fordel for Europa på slutten av 1920-årene. Der fikk hun hovedrollen i flere betydelige skuespill og filmer blant dem er filmen *[[Piccadilly]]* (1929). Hun tilbrakte den første halvdelen av 1930-årene ned flerfoldige reiser mellom USA og Europa og hun jobbet som skuespiller begge steder.

Anna May Wong tok en liten pause i sin filmkarriere under den andre verdenskrig da hun viet det meste av sin tid til å hjelpe kinesernes kamp mot Japan. Wong var tilbake i rampelyset igjen i 1950 med enda flere TV-opptredener. På denne tiden lagde hun også sin egen serie som ble vist for første gang i 1951 og ble kalt *The Gallery of Madame Liu-Tsong* som ble den første amerikanske TV-serien som er asiatisk-amerikansk. 

## Filmer i utvalg

## Noter

## Referanser


## Eksterne lenker
*
The Norwegian School in London

**The Norwegian School in London**, *Den norske skolen i London*, også omtalt som *The Norwegian School in Wimbledon*, er en engelsk *independent school*, uavhengig skole, for barn og unge i alderen 6 til 16 år. Skolen ble grunnlagt i januar 1982.

Skolen drives som en norsk grunnskole med både barne- og ungdomsskole som dermed omfatter 1. til 10. årstrinn. Grunnskolen underviser etter norsk læreplan og er godkjent etter den norske privatskoleloven. Det er en fådelt skole, slik at 1.-2. trinn, 3.-4. trinn, 5.-7. trinn og 8.-10. trinn deler klasserom. Elevene er en blanding av barn og ungdom som bor og har bodd i England over lengre tid, og barn og ungdom som er i London i en kortere periode.

Ettersom skolen er godkjent av både engelske og norske skolemyndigheter, må skolen også forholde seg til begge lands regelverk. Fra engelsk side er hele skolen underlagt tilsyn fra Merton Council, som er den lokale bydelen, og Ofsted (Office for Standards in Education). Det norske Utdanningsdirektoratet har tilsyn med grunnskoledelen.

Skolen holder til i en viktoriansk villa fra 1870-tallet, i et villaområde i Wimbledon, sørvest i London. En del av bygget leies av en selvstendig drevet barnehage, «The Norwegian Kindergarten in London». Det er et tett samarbeid mellom barnehagen og skolen og mange av de barna som bor i London over lengre tid går på både barnehagen og skolen.

For skoleåret 2017/2018 er det rundt 65 barn ved skolen. Det er totalt 14 ansatte, fordelt på snaut 11 årsverk.

Skolen eies og drives av en engelsk stiftelse: The Norwegian School in London Ltd. Skolens øverste organ er styret, som har seks medlemmer. Fire styremedlemmer oppnevnes av den norske ambassadøren i London. To styremedlemmer velges av foreldre som har barn i skolen.

## Referanser


## Eksterne lenker
* 
* The Norwegian Kindergarten in London
Whip Hubley

**Whip Hubley** (født 28. august 1957 i New York City, USA) er en amerikansk skuespiller. Han debuterte som skuespiller i filmen *[[St. Elmo's Fire (film)|St. Elmo's Fire]]*.

Han er best kjent for sin rolle som Mischa i filmen *Russkies* fra 1987 og fra Hollywood-filmen Top Gun fra 1986. Han spilte senere rollen som Brian Hawkins i Showtime-miniserien More Tales of the City (1998) og dens oppfølging *Further Tales of the City* (2001). Disse miniseriene ble oppfølgerne til PBS-miniserien Tales of the City (1994).

Hubley bor i Santa Monica, California sammen med sin hustru Dinah Minot som er advokatfullmektig og medprodusent i serien Saturday Night Live. De har tre barn sammen.

## Referanser


## Eksterne lenker
*
Sigurd Brokke

**Sigurd Brokke** (født 16. mai 1971) er en norsk munnharpespiller fra Hylestad i Valle kommune.

Han har vunnet landskappleiken i klassen munnharpe i 2003 og 2004, og kom på andreplass i 2002, 2005 og 2007. I 2003 fikk han Aust-Agders kulturstipend. Sammen med hardingfelespiller Daniel Sandén-Warg har han gitt ut albumene *Rammeslag* (2007) og *[[Rammeslag II]]* (2009) på Etnisk musikklubb. For begge vant de Folkelarmprisen i klassen solo. For *Rammeslag II* ble de dessuten nominert til Spellemannprisen 2009 i klassen folkemusikk/gammaldans.

I 2007 var Brokke med i TV-serien Norsk attraksjon som ble sendt på NRK1 hvor programleder Linda Eide presenterte den såkalte «valledialekten» (setesdalsk). Seks år senere fikk vi et gjensyn med Sigurd Brokke i TV-serien Dialektriket som ble sendt på NRK1 og NRK Super med programleder Yasmin Syed. Her ble Brokke bl.a. utfordret i dialekt-challenge med frøyværing Harald-Anton Adolfsen for å finne ut av hvilken dialekt som er vanskeligst å forstå av setesdalsk og kav trøndersk.

## Diskografi
* *Rammeslag* (Etnisk musikklubb,  2007) med Daniel Sandén-Warg
* *Rammeslag II* (Etnisk musikklubb,  2009) med Daniel Sandén-Warg
* *Munnharpe*, (Etnisk musikklubb, 2012)
* *Munnharpe II*, (Etnisk musikklubb, 2015)

## Referanser


## Eksterne lenker
* 
*  Sigurd Brokke i Norsk attraksjon
Teodor Peterson

**Teodor Anders Peterson** (født 1. mai 1988 i Umeå) er en svensk skiskytter og tidligere  langrennsløper som hadde sprint som sin beste konkurranseform. Han debuterte i verdenscupen i Lahtis i 2009.

Peterson deltok i langrenn under vinter-OL 2010 i Vancouver, hvor han endte på 11.-plass i den individuelle sprintkonkurransen og på 15.-plass i sprintstafetten sammen med Marcus Hellner. Han deltok også i sprintkonkurransen under ski-VM 2011 i Oslo, hvor han røk ut i kvartfinalen og endte på 16.-plass.

Peterson vant den første sprintkonkurransen i verdenscupen i langrenn 2011/12 i Kuusamo 25. november 2011 under Nordic Opening Tour, og vant den påfølgende helgen sprintstafetten i verdenscupen i Düsseldorf sammen med Jesper Modin. Peterson fikk deretter sin første pallplassering i verdenscupen utenom Nordic Opening Tour den 11. desember 2011 da han ble nummer to på sprint fristil i Davos, og han tok sin første individuelle verdenscupseier utenom Nordic Opening Tour den 2. februar 2012 på sprint fristil i Moskva. Peterson vant også den totale sprintcupen under verdenscupen 2011/12 etter å havnet blant topp ti i tolv av tretten sprinter, deriblant to seire, tre andreplasser og en tredjeplass. Peterson deltok igjen i langrenn under vinter-OL 2014 i Sotsji, hvor han tok en sølvmedalje i sprint fristil og en bronsemedalje i lagsprint.

Han la opp som langrennsløper i 2020. I 2022 ble han nummer tolv i svensk mesterskap i fellesstart skiskyting.

## Verdenscupseire
### Individuelle

### Stafett

### Øvrige seire

## Sammenlagtplasseringer i verdenscupen

## Referanser


## Eksterne lenker
* 
*
Enrique Garcia kraftverk

**Enrique Garcia kraftverk** er et kombinert oljekraftverk og gasskraftverk  i Ecuador. Det har en installert produksjonskapasitet på 204 MW, fordelt på 2 like store blokker. Anlegget ble påbegynt omkring 1990, og stod ferdig i 1997. Brenselkilden er naturgass og råolje.

## Eksterne lenker
* IndustCards – «Gas Turbine and Combined-Cycle Power Plants in South America».
Castillito gasskraftverk

**Castillito gasskraftverk** er et gasskraftverk  i Venezuela. Det har en installert produksjonskapasitet på 85 MW, fordelt på 4 omtrent like store blokker. Anlegget ble påbegynt omkring 1995, og stod ferdig i 2006. Brenselkilden er naturgass.

## Eksterne lenker
* IndustCards – «Gas Turbine and Combined-Cycle Power Plants in South America».
Mollendo oljekraftverk

**Mollendo oljekraftverk** er et varmekraftverk  i Ecuador. Det har en installert produksjonskapasitet på 106,5 MW, fordelt på blokker a 3 x 10,5 MW og 2 x 37,5 MW. Anlegget ble påbegynt omkring 1995, og stod ferdig i 1999. Brenselkilden er tungolje og dieselolje.

## Eksterne lenker
* IndustCards – «Gas Turbine and Combined-Cycle Power Plants in South America».
La Tablada kraftverk

**La Tablada kraftverk** er et varmekraftverk  i Sayago Norte-området av Montevideo i Uruguay. Kraftverket har en installert produksjonskapasitet på 230 MW, fordelt på blokker a 2 x 115 MW. Anlegget ble påbegynt omkring 1990, og stod ferdig i 1992. Brenselkilden er naturgass og råolje.

## Referanser


## Eksterne lenker
* IndustCards – «Gas Turbine and Combined-Cycle Power Plants in South America».
Zevallos oljekraftverk

**Zevallos oljekraftverk** er et oljekraftverk i Ecuador. Det har en installert produksjonskapasitet på 178 MW, fordelt på blokker a 2 x 73 MW og 1 x 32 MW. Anlegget ble påbegynt omkring 1975, og stod ferdig i 1979. Brenselkilden er fyringsolje og dieselolje.

## Eksterne lenker
* IndustCards – «Gas- and Oil-Fired Plants in Latin America & the Caribbean».
Daniel Sandén-Warg

**Daniel Sandén-Warg** (født 1977 i Östersund) er en svensk hardingfelespiller og sølvsmed fra Karlstad. Han spiller også munnharpe, nøkkelharpe, gitar og vanlig fele. Han flyttet til Setesdal for å komme nærmere folkemusikkmiljøet der. I Setesdal var Hallvard T. Bjørgum en viktig læremester i slåttespill så vel som i sølvsmedfaget.

Han er medlem av folkemusikkgruppen Harv  som han startet sammen med Magnus Stinnerbom og medlem av spelemannslaget Knut Heddis Minne. Han har samarbeidet med hardingfelespilleren Per Anders Buen Garnås og sammen ga de i 2008 ut albumet *Warg Buen* på ta:lik. 

Sammen med munnharpespiller Sigurd Brokke har han gitt ut albumene *Rammeslag* (2007) og *Rammeslag II* (2009) på Etnisk musikklubb. For begge vant de Folkelarmprisen i klassen solo. For *Rammeslag II* ble de dessuten nominert til Spellemannprisen 2009 i klassen folkemusikk/gammaldans. Sammen med Anders Røine ga han ut albumet *Bibopalula* i 2019. For albumet fikk de Folkelarmprisen 2019 i åpen klasse.

Sandén-Warg har dessuten spilt i backingbandet til Odd Nordstoga og deltatt på plateutgivelser med Aasmund Nordstoga, Veronica Akselsen, Gåte og Hanne Hukkelberg.

Han har mottatt kunstnerstipend fra staten for å drive folkemusikk.

## Diskografi
* *Rammeslag* (Etnisk musikklubb,  2007) med Sigurd Brokke
* *Warg Buen* (ta:lik, 2008) med Per Anders Buen Garnås
* *Rammeslag II* (Etnisk musikklubb,  2009) med Sigurd Brokke
**Bibopaluba* (ta:lik, 2018) med Anders Røine

## Referanser


## Eksterne lenker
* Biografi fra folkemusikk.no
* Daniel Sandén-Warg hos  Setesdalswiki
Jose Batlle y Ordonez oljekraftverk

**Jose Batlle y Ordonez oljekraftverk** er et oljekraftverk i Uruguay. Det har en installert produksjonskapasitet på 313 MW, fordelt på 5 blokker. Anlegget ble påbegynt omkring 1955, og stod ferdig i 1975. Brenselkilden er fyringsolje.

## Eksterne lenker
* IndustCards – «Gas- and Oil-Fired Plants in Latin America & the Caribbean».
Necochea kraftverk

**Necochea kraftverk** er et varmekraftverk ved Mar del Plata i Argentina. Det har en installert produksjonskapasitet på 135 MW, fordelt på blokker a 2 x 31 MW og 1 x 73 MW. Anlegget ble påbegynt omkring 1960, og stod ferdig i 1971. Brenselkilden er fyringsolje og naturgass.

## Eksterne lenker
* IndustCards – «Gas- and Oil-Fired Plants in Latin America & the Caribbean».
Planta Centro kraftverk

**Planta Centro kraftverk** er et varmekraftverk i Venezuela. Det har en installert produksjonskapasitet på 2&nbsp;000 MW, fordelt på 5 like store blokker a 400 MW. Anlegget ble påbegynt omkring 1979, og stod ferdig i 1985. Brenselkilden er fyringsolje og naturgass.

Dette er det største varmekraftverket i Sør-Amerika målt etter installert effekt.

## Eksterne lenker
* IndustCards – «Gas- and Oil-Fired Plants in Latin America & the Caribbean».
Olav Luksengård Mjelva

**Olav Luksengård Mjelva** (født 23. september 1983) er en norsk folkemusiker (fele og hardingfele) fra Røros.

Han er medlem av flere ulike folkemusikkgrupper som Sver og Fiddlers Bloc. Sammen med John Ole Morken fikk han i 2006 bergstadstipendet fra Røros kommune. I mars 2009 ga han ut sitt første album som soloartist, *[[Fele/Hardingfele, Røros/Hallingdal]]*, på Etnisk musikklubb. For albumet ble han tildelt Spellemannprisen 2009 i klassen folkemusikk/gammaldans. Året etter mottok han igjen Spellemannprisen i samme klasse; denne gangen som medlem av Unni Boksasp Ensemble. Han ble kåret til årets folkemusiker under Folkelarmprisen 2013, og har fått Folkelarmprisen i klassen samspill sammen med Erik Rydvall to ganger: 2013 for *Isbrytaren* og 2019 for *Vårvindar Friska*. I tillegg ble de to nominert til Spellemannprisen 2013 i klassen folkemusikk/tradisjonsmusikk for *Isbrytaren* og til Folkelarmprisen 2016 i klassen samspill for *Vårdroppar*, mens Mjelva ble nominert til Folkelarmprisen 2016 i åpen klasse sammen med John Ole Morken for *Musicus - Folkbarokk fra Rørosområdet*.

På kappleik er Mjelva kvalifisert for klasse A på både fele og hardingfele. Han vant landskappleiken i hardingfele klasse A i 2008.

## Referanser


## Eksterne lenker
* 
*
Ricardo Zuloaga kraftverk

**Ricardo Zuloaga kraftverk**, også kjent under navnet ***Tacoa***, er et varmekraftverk i Venezuela. Det har en installert produksjonskapasitet på 1&nbsp;624 MW, fordelt på blokker à 2 x 40 MW, 2 x 60 MW, 2 x 72 MW og 3 x 460 MW. Anlegget ble påbegynt omkring 1956, og stod ferdig i 1981. Brenselkilden er fyringsolje og naturgass.

Anlegget tilhørte i sin tid det amerikanske selskapet AES, men ble re-nasjonalisert under Hugo Chávez. Kraftverket er det nest største termiske varmekraftverk i Sør-Amerika.

## Eksterne lenker
* IndustCards – «Gas- and Oil-Fired Plants in Latin America & the Caribbean».
Ubungo kraftverk

**Ubungo kraftverk** er et varmekraftverk i Tanzania. Det har en installert produksjonskapasitet på 112 MW, fordelt på en rekke små blokker. Anlegget ble påbegynt omkring 1990, og stod ferdig i 1995. Brenselkilden er fyringsolje og naturgass. Anlegget er del av et kompleks som bringer naturgass i rørledning fra øya Songa Songa til storbyen Dar-es-Salaam.

## Eksterne lenker
* IndustCards – «CCGT Plants in Africa».
Port-Est kraftverk

**Port-Est kraftverk** er et varmekraftverk i La Baie i Réunion. Det har en installert produksjonskapasitet på 222 MW, fordelt på to blokker. Anlegget ble påbegynt omkring 2000, og stod ferdig i 2010. Brenselkilden er dieselolje.

## Referanser


## Eksterne lenker
* IndustCards – «CCGT Plants in Africa».
Byneset Leinstrand Skolekorps

**Byneset Leintrand Skolekorps** er korpset som hører til Byneset samt Leinstrand i Trondheim. Korpset er slått sammen av de tre tidligere korpsene Rye Skolekorps, Spongdal Skoles Musikkorps og Nypvang Skolemusikkorps. Korpsene har vært sammen slik, siden 2006.

## Trøndersk Mesterskap
Byneset Leinstrand Skolekorps har deltatt på trøndersk mesterskap som et korps siden 2007. I 2007 vant korpset 2. divisjon med 94 poeng av totalt 100 mulige. Dette er vel prestert. 

Året etter vant korpset 2. divisjon med 90 poeng. Dette året fikk også slagverkgruppa i korpset «Beste instrumentgruppe»-prisen.

2009 var et av de bedre årene. Korpset stilte i 1. divisjon og endte opp med en 2.-plass. De fikk 91 poeng av totalt 100 mulige. De ble slått av Byåsen Skolemusikkorps.

I 2010 stilte korpset i 1. divisjon, men med litt dårligere prestasjoner. Korpset endte opp på en 4.-plass med 89 poeng.

I 2017 vant de 2. divisjon med 93 poeng.

I 2024  vant de 2. divisjon, også denne gangen med 93 poeng. 

## Eksterne lenker
*
Hirgigo kraftverk

**Hrigigo kraftverk** er et varmekraftverk i Massawa i Eritrea. Det har en installert produksjonskapasitet på 90 MW, fordelt på 4 like store blokker. Anlegget sto ferdig i 1998. Brenselkilden er tungolje. Anlegget er det største i landet og forsyner 70% av Eritreas kraftbehov.

## Eksterne lenker
* IndustCards – «Diesel and Gas-Engine Power Plants in Africa».
Carlos Cespedes oljekraftverk

**Carlos Cespedes oljekraftverk** er et oljekraftverk på Cuba. Det har en installert produksjonskapasitet på 498 MW, fordelt på blokker a 2 x 30 MW, 2 x 50 MW og 2 x 169 MW. Anlegget ble påbegynt omkring 1955, og stod ferdig i 1975. Brenselkilden er fyringsolje.

## Eksterne lenker
* IndustCards – «Gas- and Oil-Fired Plants in Latin America & the Caribbean».
Brikama kraftverk

**Brikama kraftverk** er et varmekraftverk i Gambia. Det har en installert produksjonskapasitet på 25 MW, fordelt på fire like store blokker. Anlegget  stod ferdig i 2006. Brenselkilden er tungolje.

## Eksterne lenker
* IndustCards – «Diesel and Gas-Engine Power Plants in Africa».
Mpila kraftverk

**Mpila kraftverk** er et varmekraftverk i det nordlige Brazzaville i Republikken Kongo. Det har en installert produksjonskapasitet på 26 MW, fordelt på 8 blokker. Anlegget stod ferdig i 2007. Brenselkilden er dieselolje og fyringsolje.  Byggingen fikk delfinansiering fra Belgia.

## Eksterne lenker
* IndustCards – «Diesel and Gas-Engine Power Plants in Africa».
Palouge kraftverk

**Palouge kraftverk** er et varmekraftverk i Sudan. Det har en installert produksjonskapasitet på 40 MW, fordelt på 1 blokk. Anlegget stod ferdig i 2004. Brenselkilden er råolje. Anlegget ligger i Melut-oljefeltet 680&nbsp;km sør for Khartoum.

## Eksterne lenker
* IndustCards – «Diesel and Gas-Engine Power Plants in Africa».
Jabana kraftverk

**Jabana kraftverk** er et varmekraftverk i Kigali i Rwanda. Det har en installert produksjonskapasitet på 8 MW, fordelt på seks blokker. Anlegget stod ferdig i 2005. Brenselkilden er dieselolje. Anlegget ble utbygd med noe støtte fra Nederland. Det er planlagt en utvidelse med 20 MW.

## Eksterne lenker
* IndustCards – «Diesel and Gas-Engine Power Plants in Africa».
Småospebladbille

**Småospebladbille** (*Chrysomela tremula*) er en bille som tilhører familiegruppen bladbiller (Chrysomelidae). Den lever på osp.  

## Utseende
Småospebladbille er mellom 6–9&nbsp;mm lang. Den har et svart eller mørkt grønt hode og halsskjold (pronotum). Halskjoldet er litt smalere i bakkanten enn de klart røde dekkvingene. Dekkvingene har en uregelmessig punktur, ikke ordnet i langsgående rekker. Scutellumet er lite og svart på farge. Kroppen er jevnt oval som bladbillene ofte er. Beina er mørke. Den er svært lik storospebladbille, som er litt større.

## Levevis
Både larvene og de voksne (imago) billene lever av å spise blad på næringsplanten, osp, selje og vier. 

Småospebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Småospebladbille ''Chrysomela tremula'' - Fauna Europaea
* Norsk Entomologisk forening